stanford-oval/wikipedia huggingface dataset:
שטייר 50

| --- | --- |

Steyr 50, שנת 1936
 מאפיינים כלליים
 נקרא גם:  "Steyr-Baby"
 יצרן:  שטייר דיימלר פוך
 שנות ייצור:  1936–1940
 הרכבה:  אוסטריה אוסטריה
 סיווג:  Front-engine, rear-wheel-drive layout
 אורך:  3,610–3,670 מ"מ
 רוחב:  1,518–1,530 מ"מ
 גובה:  1,460 מ"מ
 משקל:  750 ק"ג (דגם "Steyr 50")  815 ק"ג (דגם "Steyr 55")
 בסיס גלגלים:  2,250 מ"מ
 מפרט טכני
 מנוע:  4 צילינדרים, בטור, 984 סמ"ק המפיק 22 כ"ס ב-3,600 סל"ד, יחס דחיסה 5.8:1, מנוע קירור מים (דגם "Steyr 50", יוצר בין השנים 1936–1938)  4 צילינדרים, בטור, 1,158 סמ"ק המפיק 25.5 כ"ס (דגם "Steyr 55", יוצר בין השנים 1938–1940)
 מהירות מרבית:  90 קמ"ש (דגם "Steyr 50")  95 קמ"ש (דגם "Steyr 55")
שטייר 50 ושטייר 55 (בגרמנית: Steyr 50, Steyr 55) הן סדרות של מכוניות סופרמיני מתוצרת תאגיד הרכב האוסטרית "שטייר דיימלר פוך" אשר יוצרו בין השנים 1961–1940
יוצרו 13,000 יחידות
דגמים

"Steyr 50" – מנוע 1.0 ליטר (יוצרו 5,200 יחידות)
"Steyr 55" – מנוע 1.2 ליטר (יוצרו 7,800 יחידות)
"שטייר 50"

דגם ה"Steyr 50" הוצג לראשונה בתערוכת המכוניות בברלין (Berlin Motor Show) (אנ') בשנת 1936
4 נוסעים
2 דלתות ("דלתות התאבדות" – ציר פתיחת הדלת מנוגד לכיוון התנועה)
מנוע קדמי
הנעה אחורית
תמונות

דגם "שטייר 50" שנת 1936
דגם "שטייר 50" שנת 1937
מנוע דגם "שטייר 50" שנת 1938
דגם "שטייר 50" – מבט לתא הנהג
דגם "שטייר 50"
דגם "שטייר 55" שנת 1939
דגם "שטייר 55" שנת 1939
דגם "שטייר 55"
דגם "שטייר 55"
ראו גם

שטייר דיימלר פוך
שטייר 100
שטייר סופר 120, שטייר 125 סופר, שטייר 220
פוך 500
הערות שוליים

↑  היסטוריה דגם "שטייר 50" zuckerfabrik24.de/steyrpuch/steyr50
↑  דגמי "שטייר 50" ooev1.orf.at/stories
↑  דגם "שטייר 50" ודגם "שטייר 55" zuckerfabrik24.de/steyrpuch/steyr_1919
↑  דגם "שטייר 50" – מפרט טכני auta5p.eu/lang/en/katalog
↑  דגם "שטייר 55" autorevue.at/autowelt/steyr-55-baby-oldtimer-1938
פרשת רצח ניסים שטרית ואבי אדרי

פרשת רצח ניסים שטרית ואבי אדרי (מוכרת גם בשם פרשת הרצח וההיעלמות או פרשת ניקיון כפיים) מתייחסת לשני מקרי רצח שאירעו בישראל בשנים 1986 ו-1990. חקירת שני המקרים הגיעה למבוי סתום סמוך לרצח עצמו, אך בעקבות הסרט התיעודי רב הנסתר משנת 2019, פוענחו שני מקרי הרצח. כתבי אישום הוגשו ב-2021 נגד ברוך שרביט ובנימין זאבישלפיהם השניים ביצעו את מעשי הרצח בשליחות אליעזר ברלנד, בהיותם חברי קהילת שובו בנים שבהנהגתו.
היעלמות ורצח הנער ניסים שטרית

ניסים שטרית בן ה-17 נולד בשנת 1968 להורים יוצאי צרפת, התגורר בירושלים בשכונת סנהדריה המורחבת, ולמד בישיבה באשדוד. שטרית נחשד על ידי ברלנד ומשמרת הצניעות בעוון ניהול קשרים מיניים עם נערות. בעקבות זאת הורה ברלנד "להעניש" את שטרית.
ב-20 ביוני 1985 הגיעו שלושה מחסידיו של ברלנד ממשמרת הצניעות בירושלים אל הישיבת התיכונית "עטרת צבי" באשדוד בה למד, השלושה פיתו אותו לעלות לרכבם באמתלת-שווא לפיה הם מעוניינים להפגיש אותו עם רב לגבי קבלת מלגת לימודים, לאחר שעלה לרכבם הובילו אותו השלושה לחוף הים באשדוד, שם הוכה נמרצות בידי שלושת אנשי משמרת הצניעות שאיימו עליו כי מוטב לו שלא יצא עם בנות שהכיר באזור מגוריו בירושלים. לאחר מכן שוחרר ביער ירושלים.
חצי שנה לאחר מכן, בינואר 1986, פגשו ניסים וחבריו לראשונה את מייק ברחוב "מעגלי הרים לוין" בשכונת סנהדריה המורחבת. מייק היה סוחר סמים שעבד בעברו במספנה באילת. לאחר הכרותם ניסים התרועע עם מייק כשבוע. ביום חמישי, 23 בינואר 1986, יצא ניסים מוקדם מהרגיל ממקום עבודתו כמלצר במזנון הכנסת בכדי להיפגש עם מייק במרכז העיר ירושלים, ונסע איתו ברכבו. מייק הוביל את ניסים עם נערת פיתוי לבית בשכונת תדהר בירושלים, שם חיכו לו אנשי משמרת הצניעות, ברוך שרביט ובנימין זאבי. הם הכו אותו והובילו אותו לאזור יער אשתאול ויער צרעה בקבר דן בן יעקב. הנהג ברכב היה אברהם (צורי) גטר. ראשו של ניסים היה בין רגליהם של ברוך שרביט ובנימין זאבי, בכדי שלא יוכל לראות את הדרך אליה הובילו אותו, ושם הוכה למוות בידי אנשי משמרת הצניעות של "שובו בנים". הם קברו את גופתו של ניסים ביער.
מספר ימים לאחר מכן, כשהתחילו חיפושים במטרה לאתר את גופתו, הם הגיעו למערה ביער בה קברו את ניסים, והוציאו את גופתו, ומשם נסעו למשחטה באזור עטרות, שם טחנו את גופתו בכדי שלא תמצא. לפי עדותם של החשודים המרכזיים, כשישה אנשים היו מעורבים באופן ישיר או עקיף במעשה הרצחו של ניסים שטרית.
היעלמות ורצח הנער ניסים שטרית > חקירת המשטרה

מאז שיצא מביתו בלילה שבין יום חמישי לשישי, 23–24 בינואר 1986, נעלמו עקבותיו והוא הוגדר כנעדר. מקרה היעדרותו של ניסים שטרית תועד בשחזור תוכנית הטלוויזיה "בשידור חוקר" כעשרה חודשים לאחר היעדרותו, דבר שלא סיפק מידע נוסף שיקדם את החקירה בזמנו.
חלק מהחוקרים קישרו בין שני אירועי האלימות כלפי שיטרית, ושיערו שמייק היה שליח של משמרת הצניעות, וכנראה הוחלט לפגוע בניסים עד כדי פגיעה בחייו והעלמת גופתו. במשטרה תחילה הפרידו בין מקרה האלימות שעבר ניסים כחצי שנה לפני היעדרותו, והתרכזו במייק שלפי כך שאמר שעבד במספנה באילת הגיעו לאיש בשם מייק ריינולס, שהיה מעורב בעסקי סמים, ונמלט להולנד במהלך שנת 1986.
במשטרה לא קישרו בין החטיפה שעבר ניסים חצי שנה קודם, ובין היעלמותו. חקירת המשטרה התרכזה במייק, שעל פי החקירה הוא מייק ריינולס, אזרח זר שעבד במספנה באילת, והיה מעורב בעסקי סמים. ריינולס נמלט להולנד במהלך שנת 1986. 
במשך 35 שנה הוגדר ניסים שטרית נעדר, ללא קצה חוט לגבי גורלו, עם זאת אחיו מאיר אמר שתמיד היה בטוח שמי שפגע בו הם אנשי משמרת הצניעות של "שובו בנים" בשל האלימות שהפעילו נגדו חצי שנה לפני היעדרו. המשטרה לא ראתה בהם גורם שיכול להרוג, והתמקדה בחיפוש אחר מייק - האיש האחרון שנפגש עם ניסים.
פרשת היעדרו של ניסים שטרית התעוררה לאחר שנים, לאחר קצה חוט של מקרה היעדרותו שעלה מהסרט התיעודי בהפקת כאן 11, "רב הנסתר", סרט העוסק באנשי ישיבת "שובו בנים" בהנהגת אליעזר ברלנד. אחד מחסידיו, שהיה מאנשי משמרת הצניעות השייכת לשובו בנים, סיפר ליוצרי הסרט שאנשי משמרת הצניעות בראשותו של צביקה צוקר (חתנו של ברלנד) רצחו את ניסים שיטרית, ביתרו את גופתו, וטמנו את חלקיה ביער אשתאול.
ב-29 בנובמבר 2021 פורסמו מסקנות חקירת המשטרה..
רצח אבי אדרי

בשנת 1990 אבי אדרי, בן 41, היה תושב שכונת תלפיות בירושלים ועבד בישיבת "ויאמר יצחק" בשכונת שמעון הצדיק בירושלים.
על פי החשד הואשם אדרי על-ידי משמרת הצניעות של "שובו בנים" בכך שקיים יחסים אסורים עם אישה נשואה, וזאת כאשר גם הוא נשוי.
ביום שבו נרצח הוא יצא מהישיבה, נערת פיתוי הובילה אותו למפגש ביער. בשעות הערב אשתו דיווחה למשטרה על היעדרותו.
למחרת גופתו נמצאה ביער רמות, כשעליה סימני אלימות קשים.
רצח אבי אדרי > חקירת המשטרה

לאחר הרצח דווח בכלי התקשורת כי אדרי קיבל שיחת טלפון, שבעקבותיה הוא יצא אל היער, וכי הרצח קשור למשמרת הצניעות של "שובו בנים". זמן קצר לאחר מציאת גופתו של אדרי עצרה המשטרה גבר ואישה בחשד למעורבות ברצח, אך הם שוחררו - והרוצח נותר חופשי.
בשנת 2021 נעצרו כמה חשודים ברציחתו. בין העצורים שנחשדו ברציחתו היה מאיר רובינשטיין, שעל פי החשד התחפש לאישה בכדי לפתות את אדרי, וכן נהג ברכב שהוביל את אדרי, שנסע אחריו, לזירת הרצח ביער רמות. רובינשטיין שוחרר זמן קצר לאחר מעצרו מכיוון שחלה התיישנות על העבירות שהוא חשוד בהן.
הסרט התיעודי "רב הנסתר"

בשנת 2019, הופק בערוץ כאן 11 סרט תיעודי של היוצרת שני חזיזה, "רב הנסתר" על ישיבת שובו בנים. במסגרת הסרט הועלתה השערה חדשה, לפיה שני מקרי הרצח של ניסים שטרית ואבי אדרי בוצעו בידי אנשי שובו בנים – שליחיו של ברלנד.
בעת שידור הסרט ב-2019, שטרית הוגדר נעדר, ולא היה קצה חוט בפרשה. אחד מחסידי ברלנד לשעבר סיפר בתחקיר כי אנשי משמרת הצניעות בראשותו של צביקה צוקר – חתנו של ברלנד, רצחו בהוראתו הישירה של ברלנד את ניסים שטרית, ביתרו את גופתו וטמנו את חלקיה ביער. שניים מחסידיו של ברלנד ששמם נקשר בתחקיר במעשי הרצח של ניסים שטרית הם: בנימין זאבי, בנו של השר המנוח רחבעם זאבי, וברוך שרביט, פעיל מרכזי ב"שובו בנים".
מקרה רצח נוסף שמוזכר בסרט ומשויך לאנשי משמרת הצניעות של "שובו בנים", הוא רצח אבי אדרי. חלק מהמרואיינים לתחקיר קישרו בינו לבין סיפורו של ניסים שטרית. אדרי נרצח באופן דומה לשטרית, כאשר נערת פיתוי גרמה לו להגיע ליער רמות, שם הוכה למוות בידי אנשי משמרת הצניעות של "שובו בנים" בשנת 1990, וגופתו נמצאה ביער שעליה סימני אלימות קשים.
במקרה היעלמותו של ניסים שטרית, סמוך לאירוע התמקדה המשטרה במייק, שככל הידוע היה האיש האחרון שנפגש עם ניסים שטרית. לאחר חשיפת הפרטים החדשים וחקירה מחודשת, התברר שהיה שליח משמרת הצניעות של ישיבת שובו בנים, בהנהגת אליעזר ברלנד, וכוונותיו היו להוביל את אנשיו לפגוע בניסים שטרית, למה שהתברר בהמשך לרציחתו ולהעלמת גופתו, כאשר הגיע שטרית עם מייק לביתה של נערת פיתוי בירושלים, ושם נחטף ליער אשתאול והוכה למוות.
מעצר וחקירת החשודים בפרשה

אליעזר ברלנד נעצר ב-1 בנובמבר 2021, בחשד למעורבות בשני מקרי הרצח. בחקירה קשר עצמו ברלנד לרצח שטרית, ואף אמר למאיר שטרית - אחיו של ניסים, כי אחיו אכן מת והוא יכול לומר עליו קדיש, ולשבת שבעה. כמו כן הורה לברוך שרביט לשתף פעולה בחקירה.
צבי (צביקה) צוקר - חתנו של ברלנד, חשוד בהעברת ההוראה מברלנד אל הרוצחים, אך נגדו לא הוגש כתב אישום בשל התיישנות.
ברוך שרביט (בן 76 בעת מעצרו) הודה ואף שחזר את רצח שטרית, אך לא הצביע על מקום הקבר. הוגש נגדו כתב אישום במעורבות ישירה ואקטיבית ברציחתו של שטרית, וחשוד גם במעורבות ברצח אבי אדרי.
בנימין זאבי (בנו של רחבעם זאבי) הוגש כתב אישום נגדו בשל מעורבות אקטיבית ברצח ניסים שטרית. ב-6 במאי 2024 ביטל בית המשפט המחוזי בירושלים את כתב האישום בשל התיישנות, אך בערעור לבית המשפט העליון נפסק שלא חלה התיישנות, והדיון באישום הוחזר לבית המשפט המחוזי.
אברהם (צורי) גטר חשוד במעורבות ברצח. לפי החשד הוא היה הנהג שהסיע את ניסים שטרית לקבר דן בן יעקב, שבו נרצח במכות קשות בידי אנשי משמרת הצניעות של "שובו בנים". כאשר המתין גטר ברכבו לבנימין זאבי וברוך שרביט, שהורידו את ניסים שטרית בכפייה לאחר שהוכה בביתה של נערת הפיתוי, והכניסו אותו לרכב.
אהרון (אבירם) דמתי - מחסידיו לשעבר של ברלנד, ונחשד בקשר לרצח אבי אדרי. נפטר ממחלת הקורונה ב-12 בנובמבר 2021. פטירתו גרמה למבוי סתום בחקירה.
מאיר רובינשטיין - ראש עיריית ביתר עילית נעצר ב-21 בנובמבר 2021, בחשד שהתחפש לאישה כדי לפתות את אבי אדרי, ונהג ברכב שהוביל את אדרי למקום הרצח.
ששון צמח (בן 60 בעת מעצרו) נהג הסעות. נעצר ביחד עם מאיר רובינשטיין בחשד למעורבות ברצח אבי אדרי.
הערות שוליים

↑  ברוך שרביט ובנו של שר לשעבר הואשמו ברצח ניסים שטרית שאירע לפני 36 שנים, באתר ערוץ 7, 3 בדצמבר 2021
↑  אחרי 30 שנה, הפרשה המסתורית נחשפת: החטיפה, ההיעלמות והרצח, באתר חדשות אשדוד - אשדוד10, ‏2021-10-21
1 2  חבטו בו עד שמת וקברו אותו ביער: פרטים חדשים על רצח ניסים שטרית, באתר ערוץ 7, 30 בנובמבר 2021
↑   איתי שטרן, "זה סיפור שאפילו ביחס לאליעזר ברלנד נשמע מטורף מדי", באתר הארץ, 26 בפברואר 2020
1 2  ורד פלמן, הרצח וההיעלמות: ראש העירייה החשוד - מאיר רובינשטיין, באתר כאן – תאגיד השידור הישראלי, 14 בדצמבר 2021
↑  ראש עיריית ביתר עילית נחקר בחשד לרצח אבי אדרי, באתר ערוץ 7, 14 בדצמבר 2021
  שילה פריד, ‏הותר לפרסום: ראש עיריית ביתר עילית מאיר רובינשטיין הוא החשוד במעורבות בפרשת הרצח וההיעלמות, בעיתון מקור ראשון, 14 בדצמבר 2021
חיים גולדיטש, הותר לפרסום: ראש העיר ביתר עילית חשוד בפרשת הרצח מלפני 30 שנה, באתר ynet
↑  כאן דוקו | רב הנסתר - סיפורה של קהילת שובו בנים, נבדק ב-2021-12-04 דקה 102 ואילך
↑  משה נוסבאום, ‏אליעזר ברלנד נחקר בחשד למעורבות ב-2 פרשות הרצח, באתר ‏מאקו‏, 1 בנובמבר 2021
↑  משה נוסבאום, ‏ברלנד אישר בחקירה: הנער ניסים שטרית נרצח, באתר ‏מאקו‏, 3 בנובמבר 2021
↑  יוסי אלי, "צריך לספר מה שקרה": העימות בין ברלנד לחשוד בפרשת הרצח, באתר חדשות 13, 3 בנובמבר 2021
↑  חיים גולדברג, ‏השמות והפרצופים שמאחורי המעצרים: עכשיו ניתן לפרסם, באתר כיכר השבת, 29 בנובמבר 2021
↑  גלעד כהן, 36 שנה אחרי היעלמות הנער: שני חסידי ברלנד הואשמו ברצח ניסים שטרית, באתר ynet, 3 בדצמבר 2021
↑  נטעאל בנדל, שילֹה פריד, העליון ביטל את ההתיישנות, בנו של רחבעם זאבי יואשם ברצח נער ב-1986, באתר ynet, 6 בפברואר 2025;
ע"פ 4991/24 מדינת ישראל נ' בנימין זאבי, ניתן ב־6 בפברואר 2025
↑  אלון חכמון, ‏פרשת הרצח וההיעלמות: כתבי אישום נגד שניים מהמעורבים; אחד החשודים מת, באתר מעריב אונליין, 2 בדצמבר 2021
↑  חשוד שמת מקורונה, והסיבה לשחרור הרב ברלנד וראש העיר, באתר חרדים10, ‏2021-12-02;נפטר מקורונה: הרב אהרן דמתי ז"ל הלך לעולמו, באתר בחדרי חרדים
↑  חמ"ל, הותר לפרסום: ראש עיריית ביתר עילית, מאיר רובינשטיין, נעצר בחשד למעורבות ברצח נהג המונית אבי אדרי, באתר חמ"ל, ‏14.12.2021
↑  יוסי אלי אריאלה שטרנבך, פרשת הרצח הכפול בי-ם: ראש עיר חרדית נחקר בחשד למעורבות, באתר חדשות 13, 21 בנובמבר 2021
תרבות לה טן

| --- | --- |

 אזור גאוגרפי:  מרכז אירופה   מערב אירופה   קלטים
 אתרים עיקריים:  לה טן
 תקופה:  תקופת הברזל 
 טווח תאריכים:  450 לפנה"ס – 25 לפנה"ס (כ־425 שנים)
 תרבות קודמת:  תרבות הלשטט
 תרבות הבאה:  הרפובליקה הרומית, האימפריה הרומית, גאליה הרומית
 תפוצת התרבויות האלשטאט ולה טן באירופה. תרבות האלשטאט - בצבע צהוב, האזור הגרעיני של תרבות לה טן (450 לפנה"ס) - מופיע בצבע ירוק כהה., ואזורים סמוכים שהושפעו ממנה צבועים בירוק בהיר.לפי Atlas of the Celtic World מאת John Haywood ‏ 2001 עמ' 37-30
 
תפוצת התרבויות האלשטאט ולה טן באירופה. תרבות האלשטאט - בצבע צהוב, האזור הגרעיני של תרבות לה טן (450 לפנה"ס) - מופיע בצבע ירוק כהה., ואזורים סמוכים שהושפעו ממנה צבועים בירוק בהיר. לפי Atlas of the Celtic World מאת John Haywood ‏ 2001 עמ' 37-30
תרבות לה טן (בצרפתית: La Tène) היא תרבות אירופאית מתקופת הברזל. היא התפתחה ופרחה בתקופת הברזל המאוחרת (בין 450 לפנה"ס ועד לכיבוש הרומאי במאה הראשונה לפנה"ס) בעקבות התרבות האלשטאט האופיינית לתקופת הברזל המוקדמת. בחבל אטרוריה בגאליה הטרום-רומאית ובמה שנקראה תרבות גולאסקה היא הושפעה במידה ניכרת על ידי תרבות יוון אולם הסגנון האומנותי שנפוץ בה היה נקי מהשפעות ים תיכוניות.
תפוצת התרבות לה טן כללה אזור רחב לרבות שטחים המשתייכים כיום לצרפת, בלגיה, שווייץ, אוסטריה, אנגליה, דרום גרמניה, הרפובליקה הצ'כית, צפון ומרכז איטליה, סלובניה, הונגריה וליכטנשטיין, כמו כן חלקים סמוכים מארצות השפלה, סלובקיה, סרביה, קרואטיה, רומניה, דהינו טרנסילבניה, וחבל זקרפטיה שבמערב אוקראינה בת זמננו.
הקלטיברים ממערב חצי האי האיברי חלקט היבטים רבים של תרבות לה טן, להוציא בדרך כלל הסגנון האמנותי. צפונה התפשטה תרבות לה טן אל תרבות תקופת הברזל הטרום-רומאית של צפון אירופה, לרבות תרבות יאסטורף מצפון גרמניה ודנמרק וכמו כן כל הדרך אל גלטיה באסיה הקטנה (כיום בטורקיה).
מרכזה של תרבות לה טן הייתה גאליה הקדומה על גווניה המקומיים הרבים. לעיתים קרובות נבדלת תרבות לה טן מהתרבויות המוקדמות והשכנות בעיקר על ידי הסגנון לה טן של האמנות הקלטית, שהתאפיין
בעיטור "מתפתל" במיוחד, בעיקר בעיבוד המתכות.
תרבות לה טן שאלה את שמה מהאתר בעל אותו השם הנמצא בצד הצפוני של אגם נשאטל בשווייץ, שבו אלפי חפצים פרהיסטוריים נתגלו בעקבות שפל מפלס המים מ-1857, בנסיבות עבודות הסדרת מי היורה באותה תקופה.
הארכאולוגים השתמשו במונח "לה טן" עבור שלב מאוחר של התרבות ואמנות הקלטים הקדומים, והוא התקבע במודעות הציבורית, על אף היותו שנוי במחלוקת בקרב המדענים המודרניים.
תולדות המחקר של תרבות לה טן

החפירות באתר לה טן התחילו ב-1857, לפני עבודות ההסדרה של מי היורה שהנמיכו את מפלס האגם נשאטל בכמעט 3 מטרים. העבודות ניזומו על ידי הנס קופ, דייג ואספן, ונוהלו על ידי הקולונל פרידריך שוואב, אפשרו גילויים של כלי נשק (חרבות) וקישוטים עתיקים.
ב-1863 הארכאולוג השווייצרי פרדיננד קלר, שהיה מודע לכתביו של פייר ז'אן אדואר דזור על "בתי הכלונסאות") פירש את הממצאים שנתגלו
כשרידי כפר קלטי על כלונסאות ופרסם את מסקנותיו ב-1868 בדו"ח ראשון על בתי הכלונסאות שנתגלו בשווייץ (Pfahlbaubericht)

הגאולוג פייר ז'אן אדואר דזור מנשאטל סבר שזה היה בית מלאכה לייצור כלי נשק שנבנה על כלונסאות ונהרס על ידי אויבים. אמיל ווגא (Vouga)
חשף בתוך אפיק ישן חפצים ארכאולוגיים רבים ופרסם את ממצאיו ב-1883 בספר מתמצת שנקרא "ההלווטים בלה טן Les Helvètes à La Tène. בעקבותיו ב-1886 פרסם ויקטור גרוס את "לה טן, אופידום הלווטי". בשנים 1917-1907 נערכו חפירות רשמיות על ידי ועדת החפירות שבראשה עמד ויליאם וויבר, ואחרי 1909 - על ידי פול ווגא. ב-1923 פורסם דו"ח שסיכם אותן La Tène :monographie de la station (לה טן - מונוגרפיה של אתר). החוקרים שיערו שהאתר שימש כמחסן, נקודת בקורת או מכס.
.
ב-2007 דו"ח מסכם שמומן על ידי קרן המחקר השווייצרי השלים את פרסום המחקר La Tène : la recherche - les questions - les réponses (לה טן - המחקר - השאלות - התשובות)

ב-2001 נחנך המוזיאון הארכאולוגי לטניום (Laténium) המאפשר לקהל הרחב להתרשם משרידי התרבות לה טן.
משם האתר שבו נמצאה כמות גדולה של חפצים ושרידי מגורים פרוטוהיסטוריים נגזר ב-1872 שמה של תקופת לה טן - תקופה הברזל השנייה. שם זה נקבע בעקבות עבודת הארכאולוג השוודי ברור אמיל הילדברנד שהציע כרונולוגיה של הפרוטוהיסטוריה האירופית, שבה תקופת הברזל הישנה נקראה תרבות האלשטאט.
פירוש הממצאים כיום הוא זה שמדובר באתר העלאת קרבנות:הסתבר ששני גשרים שחצו את הנחל הקדום טיאל היו נקודות העלאת קרבנות שהושלכו ישר למים של מתחם פולחני תחת כיפת השמיים. אפשרות אחרת הייתה שטקסי ההקרבה נערכו בפלטפורמות שעל הגשרים ובהמשך נשרפו הקרבנות על ידי לוחמים.
| טישלר (1885) | ריינקה (1902) | תאריך |
| --- | --- | --- |
| לה טן | לה טן A | 450–380 לפנה"ס |
| לה טן I | לה טן B | 380–250 לפנה"ס |
| לה טן II | לה טן C | 250–150 לפנה"ס |
| לה טן III | לה טן D | 150–1 לפנה"ס |
גלריה

גבר בעל מעמד
תלבושת של לוחם
קסדה מברונזה
כיסוי ציר של מרכבה
קרניים מטורס
סיר נחושת עם מכסה
תלבושת של לוחם גאלי
פסל של לוחם
קסדה גאלית מברוזנה
דיסק קלטי מזהב
La Téne burial goods
חרב קלטי
מטבע זהב גאלי
ראי רומאי-קלטי
צמיד מזהב מקבר הנסיכה בריינהיים
קנקן - אוינוכואה (משופץ)
הערות שוליים

↑  Gianna Reginelli Servais La Tène, un site, un mythe hronique en images vol 1 1957-1923, Hauterive Office et Musée cantonal d'archéologie de Neuchâtel Archéologie neuchâteloise nr.39, 2007,isbn=978-2-940347-35-3
↑  http://savoirs.ens.fr/expose.php?id=894site=savoirs.ens.frThierry Lejars - La Tène, site mythique de - l’archéologie celtique - histoire d'une découverte 7 juin 2012, video
↑  Lejars
| --- | --- |
בקרת זהויות :  NLI: 987007548334505171  BNE: XX5341988  BnF: cb11944010z (data)  GND: 4034668-7  HDS: 008015  LCCN: sh85073610  NKC: ph593149  SUDOC: 027387143 
התפשטות הקלטים באירופה ואנטוליה:

  Core האלשטאט השטח במאות השישית - שמינית לפנה"ס
  ההתפשטות הקלטית המרבית בסביבות 275 לפנה"ס
  נוכחות קלטית לא ודאית או שנויה במחלוקת בחצי האי האיברי (לוסיטנים ווטונים)
   לאומים בעלי מספר משמעותי של דוברי שפות קלטיות בתקופה המודרנית המוקדמת
  שטחים שבהם נותרו שפות קלטיות מדוברות במידה רחבה עד היום
טחנת קמח מבזלת המיוחסת לתרבות לה טו
דינמיקה סלולר

| --- | --- |

 נתונים כלליים
 סוג:  חברה פרטית
 מייסדים:  אילן בן דב
 תקופת הפעילות:  1994–הווה (כ־31 שנים)
 חברת אם:  סלקום
 מיקום המטה:  ראש העין
 משרד ראשי:  ראש העין
 מוצרים עיקריים:  מכירת סלולר, תיקוני מכשירים סלולריים, גאדג'טים
 מנכ"ל:  גלית שקאלו אופנברג
  
 www.dynamica.co.il
 
רשת דינמיקה הוקמה באוגוסט 1994 כחברת בת של סאני תקשורת על ידי אילן בן דב, והייתה חלק מקבוצת סאני אלקטרוניקה עד מכירתה בינואר 2010 לחברת סלקום בסכום של 108 מיליון שקל.
היסטוריה

דינמיקה החלה את דרכה בתור מודל "חנות בתוך חנות" בבתי הכלבו של רשת המשביר לצרכן.
מספר שנים מאוחר יותר התפתחה הרשת והתחילה להתפרס ולהתפזר ברחבי הארץ בחנויות פרטיות ועצמאיות משל עצמן, מבלי להיות תלויה ברשתות מכירה גדולות כמו המשביר לצרכן וחברות אחרות.
בתחילת דרכה התמקדה רשת דינמיקה בשלושה תחומים עיקריים:
מכירת טלפונים סלולריים המתאימים לרשת סלקום בטכנולוגיית TDMA, מכירת אביזרים סלולרים, ושירותי תיקון לסלולר.
מכירת מכשירי תקשורת כגון, טלפונים קווים ואלחוטיים, מרכזיות, ופקסים.
מכירת מחשבים, משחקי וידאו ומולטימדיה (טלוויזיה) מתוצרת SEGA היפנית, ומשחקי מחשב של המפיצה מיראז' מולטימדיה.
בשנת 1998 הרחיבה דינמיקה את תחום פעילותיה כאשר קיבלה אישור מחברת בזק למכירת מוצרי תקשורת (ציוד התחברות לאינטרנט) ושירותי תקשורת (סיפוק קווי חיבור לאינטרנט בטכנולוגיית ISDN).
בהמשך אותה שנה קיבלה סאני תקשורת זיכיון לייבוא ושיווק טלפונים סלולריים מתוצרת סמסונג הקוריאנית, שאותם מכרה סאני לרשתות הסלולר וגם לדינמיקה (חברת הבת) ומשם לצרכן הסופי.
בשנת 2001 החלה דינמיקה למכור גם מכשירי סלולר התומכים ברשת GSM.
בשנת 2002 הרחיבה דינמיקה את דרכי השיווק שלה ופתחה אתר חנות וירטואלית באינטרנט המאפשר הזמנה ורכישת טלפונים סלולריים; אתר החברה הופעל על ידי תפוז אנשים.
ביולי 2005 דינמיקה חתמה על הסכם עם HOT למכירת מנויי כבלים, טלפון ואינטרנט מהיר.
באוגוסט 2005 הגדילה סאני אלקטרוניקה את מספר סניפי דינמיקה סלולר ב-15, ורכשה את רשת החנויות "שיא תקשורת" ומיזגה אותן אל דינמיקה.
בתחילת שנת 2006 החלה דינמיקה למכור נגני MP3 מתוצרת סמסונג. פעילות זו לא צלחה עקב הימצאותם של הטלפונים סלולרים והאייפודים בשוק והתחרות הקשה בהם.
בנובמבר 2006 מיתגה את עצמה מחדש. כחלק מהמיתוג שינתה את שמה מ"רשת דינמיקה" ל"דינמיקה סלולר" והחליפה את הלוגו שלה לצבע הסגול המזוהה עם סלקום.
באוגוסט 2009 רכשה סקיילקס את חברת פרטנר, ובעקבות זאת אילצה רשות ההגבלים העסקיים את אילן בן דב למכור את דינמיקה סלולר.
בדצמבר 2009 השיקה דינמיקה אתר סלולר חדש ועצמאי.
בינואר 2010 מכר אילן בן דב את דינמיקה לחברת סלקום.
בנובמבר 2011 מונה אלי אדדי למנכ"ל הרשת.
בשנת 2016 רשת דינמיקה מנתה כ-50 מרכזי שירות ומכירה בפריסה ארצית, ביניהם 20 מעבדות שירות תיקונים.
הערות שוליים

↑  קצרים פרסום, באתר הארץ, 27 ביולי 2005
↑  ערן גבאי, משווקת מכשירי סמסונג תמתג מחדש את רשת דינמיקה, באתר הארץ, 4 ביוני 2006
↑  סאני תשווק נגני MP3 של סמסונג ברשת החנויות דינמיקה, באתר גלובס, 4 בינואר 2006
↑  דינמיקה השקיעה 4 מיליון דולר במיתוג מחדש, באתר ynet, 18 בדצמבר 2006
סניף דינמיקה סלולר
הלוגו הקודם
לוגו נוסף
לוגו נוסף
שברולט סדרה AK

| --- | --- |

Chevrolet AK Series, שנת 1947
 מאפיינים כלליים
 נקרא גם:  Art Deco trucks
 יצרן:  שברולט
 שנות ייצור:  1941-1947
 הרכבה:  ארצות הברית ארצות הברית  קנדה קנדה  ארגנטינה ארגנטינה  הממלכה המאוחדת הממלכה המאוחדת  הכיבוש האמריקאי בקוריאה ומשנת 1945 קוריאה הדרומית קוריאה הדרומית  הרפובליקה הסינית הרפובליקה הסינית
 מודל אחריו:  שברולט אדוונס דיזיין
 חברת אם:  ג'נרל מוטורס
 מרכב:  Front-engine, rear-wheel-drive layout (אנ')
 מפרט טכני
 מנוע:  6 צילינדרים, בטור, 3.5 ליטר  המפיק 79 כ"ס, 91 כ"ס  6 צילינדרים, בטור, 3.7 ליטר  6 צילינדרים, בטור, 3.9 ליטר המפיק 93 כ"ס
 הילוכים:  תמסורת ידנית - 3 מהירויות  תמסורת ידנית - 4 מהירויות
שברולט סדרה AK (באנגלית: Chevrolet AK Series) הייתה סדרת משאיות קלות וטנדרים מתוצרת יצרנית הרכב האמריקאית שברולט, חברת בת של ג'נרל מוטורס אשר יוצרו בין השנים 1941–1947 בארצות הברית, קנדה, בריטניה, ארגנטינה, סין וקוריאה.
בתקופת מלחמת העולם השנייה ייצור הדגם נמשך, ובתאריכים בין ה-9 במרץ 1942 ועד 31 ביולי 1945 רק מחלקת המלחמה של ארצות הברית ("United States Department of War" (אנ')) יכולה הייתה לאשר את מכירת דגמי המשאית הקלה לשוק האזרחי, ולכן דגמים אילו היו נדירים בשוק האזרחי.
מאפיינים

מנוע קדמי.
מנוע הנעה אחורית.
קבינה - 3 נוסעים.
הדור הראשון של שברולט סטפ-וואן התבסס על "שברולט סדרה AK".
תצורות

מסחריות.
טנדרים.
דגמים

"שברולט AK 3000".
"שברולט AK 3100".
"שברולט AK 4000".
"שברולט AK 4400".
"שברולט AK 5000".
"שברולט AK 5400".
"שברולט AK 6000".
גלריה

"שברולט סדרה AK", שנת 1946
"שברולט סדרה AK", שנת 1942
ראו גם

שברולט
שברולט באיזון
הערות שוליים

↑  "שברולט סדרה AK" auto.howstuffworks.com/1941-chevrolet-series-ak-pickup
↑  "שברולט סדרה AK"  gaaclassiccars.com/vehicles/26258/1945-chevrolet-pickup-ak-series
↑  "שברולט סדרה AK", מסחרית (מימין) - תמונה tumblr.com/search/chevrolet
↑  "שברולט סדרה AK", טנדר - תמונה flickr.com/photos
↑  "שברולט סדרה AK" car.info/en-se/chevrolet/ak-series
ריאליזם כיור המטבח

ריאליזם כיור המטבח או ריאליזם קיטצ'ן סינק (באנגלית: Kitchen sink realism) היא תנועה תרבותית בריטית שהתפתחה בסוף שנות ה-50 ובתחילת שנות ה-60 של המאה ה-20 בתיאטרון, אמנות, רומנים, קולנוע ומחזות טלוויזיה, שבדרך כלל ניתן לתאר את גיבוריה כ"צעירים זועמים" שהתפכחו מהחברה המודרנית. היא השתמשה בסגנון של ריאליזם חברתי (אנ') שתיאר את המצבים הביתיים של בריטים ממעמד הפועלים, שחיו בשכירות צפופה ומבלים את שעות הפנאי שלהם בשתייה בפאבים מלוכלכים, כדי לחקור סוגיות חברתיות ופוליטיות שנויות במחלוקת, החל מהפלות ועד לחסרי בית. הסגנון הקשוח והריאליסטי עמד בניגוד חריף לאסקפיזם של מה שכונה "המחזה העשוי היטב" של הדור הישן.
הסרטים, המחזות והרומנים המשתמשים בסגנון זה מתרחשים לעיתים קרובות באזורי תעשייה עניים יותר בצפון אנגליה, ומשתמשים במבטא ובסלנג הנשמעים באותם אזורים. המוסכמות של הז'אנר נמשכו בגם בעשור הראשון של המאה ה-21 ומצאו ביטוי בתוכניות טלוויזיה כגון "Coronation Street" ו"איסטאנדרס".
במונח "בית ספר לכיור המטבח" נעשה שימוש לראשונה באמנויות החזותיות, שם השתמש בו מבקר האמנות דיוויד סילבסטר (אנ') ב-1954 כדי לתאר קבוצת ציירים שכינו עצמם "רביעיית האמנויות היפות" ותיארו סצנות מהסוג הריאליסטי של חיי הבית.
הערות שוליים

↑  Jason Hellerman, What Is a "Kitchen Sink Drama"?, No Film School, ‏8 בספטמבר 2024
טרייסי היקמן

| --- | --- |
טרייסי היקמן בכנס בשנת 2006
טרייסי היקמן בכנס בשנת 2006
 לידה:  26 בנובמבר 1955 (בן 69) סולט לייק סיטי, יוטה, ארצות הברית
 מדינה:  ארצות הברית 
 לאום:  אמריקני
 עיסוק:  סופר
 מקום לימודים:  אוניברסיטת בריגהם יאנג, תיכון פרובו 
 שפות היצירה:  אנגלית
 תחום כתיבה:  ספרות
 סוגה:  פנטזיה
 נושאי כתיבה:  מבוכים ודרקונים
 יצירות בולטות:  רומח הדרקון
 תקופת הפעילות:  מ-1984 
 בן או בת זוג:  לורה היקמן 
 פרסים והוקרה:  פרסי ויטני (2015) 
 www.trhickman.com
 
טרייסי ריי היקמן (באנגלית: Tracy Raye Hickman; נולד ב-26 בנובמבר 1955) הוא סופר פנטזיה, המוכר בזכות כתיבתו המשותפת עם מרגרט וייס בסדרת "רומח הדרקון". כתב בשיתוף פעולה עם וייס ספרים נוספים דוגמת סדרת "מחזור שער המוות", סדרת "עלילות חרב האופל" ואחרים.
פרסם יחד עם אשתו לורה מספר דגמים למשחקי תפקידים בתחום מבוכים ודרקונים ובתחומים אחרים.
במהלך הקריירה שלו, היקמן השתתף בכתיבתם של למעלה מ-60 ספרים.
חיים אישיים

היקמן נולד בסולט לייק סיטי, יוטה שבארצות הברית. נשא לאשה את לורה קרטיס בשנת 1977 ולהם ארבעה ילדים.
הוא נוצרי מאמין המשתייך לכנסייה המורמונית, ולאחר לימודיו התנדב שנתיים בשליחות מיסיונרית באינדונזיה מטעם הכנסייה.